**CAND NE VOM DESPARTI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂND NE VOM DESPĂRŢI

Când ne vom despărţi şi va fi frig,

Când visele se vor fi risipit,

Zadarnic voi dori să te mai strig.

În van te vei gândi că m-ai iubit!

Te voi iubi, mă vei iubi şi tu

Şi doar vom crede c-a murit iubirea.

Oricum , eu voi fugi într-un iglu,

În ghiata lui să-mi caut mântuirea.

Şi când voi fi un simplu sloi de ghiată,

De-ai să-nţelegi ce lume am distrus,

Ai să regreţi că nu-ţi mai sunt în viaţă

Decât o amintire ce s-a dus.

Căci nimeni n-a iubit în tine omul

Cum a făcut-o trupul, mintea mea.

M-am străduit să îţi clădesc eu domul

Şi nu l-am modelat din mucava!

Ne-am înfruntat şi ne-am rănit zadarnic.

Dar ne-am iubit şi rănile ne dor.

Otrăvii preasupus i-am fost paharnic.

Şi n-aş fi vrut. Şi nu îmi e uşor!

Dar mi-am dorit! Da! Mi-am dorit cu sete

Pe viaţa mea doar tu stăpân să fii.

Mi-e frig şi ard în versuri desuete.

Mi-e tot mai frig. Deci ne vom despărţi?

Oriunde-ai fi,in orice colţ de lume

Ai să te-ascunzi ca eu să nu te ştiu,

Te voi simţi ca un poem anume

Creat de mine, cel care îţi scriu.

Şi am să plec lăsându-te ntr-o carte

În care-am pus întreagă viaţa mea.

Iubirea mea de tine n-are moarte.

Pe cerul meu, eşti ultima mea stea!